म्हापशें ः 'गोंय संपुर्ण यात्रा' ह्या उपक्रमा खाला राज्यपाल पी. एस. श्रीधरन पिल्लय बुधवार ता. 7 सप्टेंबराक बार्देस म्हालाक भेट दितले. ह्या वेळार साळगांव आनी हळदोणें मतदारसंघांतल्या नव्या पंच वांगड्यां कडेन ते संवाद सादतले.
 सकाळीं 10. 30 वरांचेर राज्यपाल पिल्लय निल्ला येतले. ते निल्ला भौशीक गणेशोस्तव मंडळाच्या श्री गणेश मुर्तीचें दर्शन घेवन प्रार्थना करतले.
 उपरांत सकाळच्या 11 वरांचेर पिळर्ण-मार्रा गांवांत येतले. ह्या वेळार पंचायतीच्या सभाघरांत ते साळगांवां मतदारसंघांतल्या पंच वांगड्या सयत ते संवाद सादतले. ह्या वेळार आमदार केदार नायक तांचे वांगडा हाजीर रावतले. दनपरां 12. 30 वरांचेर ते सभाघरांतूच जेवण करून कांय वेळ विसव घेतले.
 दनपरां 3. 30 वरांचेर ते हळदोणा आसतले. हळदोणचे इगर्जेंत ते प्रार्थना करून आर्शिवाद घेतले. उपरांत सांजच्या 4 वरांचेर सेंट थॉमस गर्ल्स हायस्कूल सभाघरांत हळदोणच्या मतदारसंघातल्या सगळ्या पंच वांगड्यां कडेन ते वरभर उलयतले.
 ह्या वेळार आमदार अॅड. कार्लूस फेरेरा हाजीर रावतले. उपरांत ते परस राजभवनान परततले.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 